[{"text_idx": "#000000", "text": "Mi estas Antoine, ekde kvar monatoj nun ke mi estas en Bia\u0142ystok, mi rakontu al vi, kion mi faris tie."}, {"text_idx": "#000001", "text": "Ni komencu kun laboro, ekde mia alveno al Bjalistoko en la asocion BES, mi havis la s\u0302ancon plenumi multajn diversajn taskojn kiel:"}, {"text_idx": "#000003", "text": "La dua agado estas kursoj, dufoje en la semajno en nia loko, asocio organizas kursojn, por komencantoj kaj progresantoj. Bedau\u0306rinde mi ne povas fari mi mem, kvankam mi s\u0302atus, c\u0302ar c\u0302iuj lernantoj parolas ekskluzive la polan, mi helpas pri la preparado de materialoj, kiel ekzercoj/testoj, au\u0306 simple kursfolioj kun ekzemploj."}, {"text_idx": "#000004", "text": "C\u0302iuvendrede mi iras en unu au\u0306 du mezlernejojn, por fari prezentaj\u0302ojn kaj mallongajn kursojn pri esperanto, tio estas okazo enkonduki ilin en la lingvon per ludoj au\u0306 amuzaj ekzercoj. Ili estas tre atentaj kaj tre bone enmemorigas."}, {"text_idx": "#000005", "text": "Pli malofte mi iras en bibliotekojn, lernejojn, mezlernejojn por montri mian prezentaj\u0302on pri esperanto, g\u0302i celas konigi la lingvon kaj g\u0302ian simplecon de lernado."}, {"text_idx": "#000006", "text": "Kiel mi diris al vi pli frue, mi ne parolas la polan, do mi faras la prezentojn en la angla."}, {"text_idx": "#000007", "text": "Estas ankau\u0306 multe da malgrandaj helpaj taskoj kiel : fari afis\u0302ojn, skanado de libroj, provlegado de libroj en Esperanto kaj diversaj liveraj taskoj al partneroj ene de la urbo au\u0306 ec\u0302 afis\u0302oj. Au\u0306 pli lastatempe la organizo de Zamenhof-tagoj."}, {"text_idx": "#000008", "text": "Koncerto de J\u0302omart kaj Natas\u0302a"}, {"text_idx": "#000010", "text": "Pri aktivadoj ekster laboro dum miaj unuaj semajnoj en Bjalistoko, unu el miaj c\u0302efaj agadoj dum mia libera tempo estis c\u0302asi ursojn, ursostatuojn!"}, {"text_idx": "#000011", "text": "Estas ja 8 ursoj kas\u0302itaj en la urbo, ili estas c\u0302irkau\u0306 30-40 cm altaj kaj praktikas diversajn agadojn, teatron, muzikon, legadon ktp..."}, {"text_idx": "#000012", "text": "Mi ankau\u0306 havis la s\u0302ancon provi lokajn restoraciojn, vi devas scii ke 80% el restoracioj estas picejoj en Bjalistoko, estas tre strange kaj neniu povas klarigi al mi kial, tamen estas 2-3 lokoj kun loka kuirarto. Bjalistoko havas ankau\u0306 lokojn nomatajn \u201cbar\u201d, kiuj estas speco de kantino, oni prenas pleton kaj kontrau\u0306 3-5\u20ac oni povas mang\u0302i tipajn memfaritajn pladojn. Ec\u0302 se ili ne estas tre belaj, ili estas tre bonaj!"}, {"text_idx": "#000013", "text": "Mi provis ankau\u0306 pli tipajn restoraciojn, kutime kun supoj, terpomoj, brasikoj kaj betoj."}, {"text_idx": "#000014", "text": "Mi ankau\u0306 pensas ac\u0302eti polan kuirlibron, c\u0302ar ec\u0302 se ili ne tre lertas pri desertoj, ili havas multajn bonajn pladojn, kun legomoj kiujn ni ne havas la s\u0302ancon multe kuiri en Francio!"}, {"text_idx": "#000015", "text": "Ne estas multaj agadoj en Bjalistoko sed, kvankam surprize s\u0302ajnas, ili havas kat-trinkejon, oni povas iri tien por trinki teon au\u0306 kafon. G\u0302i estas tre agrabla loko, kie vi estas c\u0302irkau\u0306ita de deko da katoj."}, {"text_idx": "#000016", "text": "Mi havis la s\u0302ancon iri tien dufoje kun mia kunlaborantino Moana dum la Zamenhof-tagoj!"}, {"text_idx": "#000017", "text": "Estas ankau\u0306 tre belaj vidindaj\u0302oj en Bjalistoko, kiel la multaj preg\u0302ejoj, la Palaco Branicki kaj g\u0302ia grandioza g\u0302ardeno (kiun vi povas observi en la kovrilfoto), la monumentoj rilataj al Zamenhof (g\u0302ia infana statuo, g\u0302ia lernejo, la murofresko, la parko kun sia busto...)"}, {"text_idx": "#000018", "text": "En mia libera tempo mi ankau\u0306 havis la s\u0302ancon praktiki mian plej s\u0302atatan sporton, grimpadon, c\u0302ar ec\u0302 c\u0302i tie estas 2-3 grimpc\u0302ambroj."}, {"text_idx": "#000019", "text": "Mi ankau\u0306 profundigis miajn kapablojn pri bilardo, disciplino en kiu mi estas tre mallerta, sed kiu ege amuzas min!"}, {"text_idx": "#000024", "text": "Please leave this field emptyCourriel *\nFre\u0301quence * Une fois par semaine Une fois par mois\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]